ಆರ್ ಸಿ ಬಿ ಗೆ ಭರ್ಜರಿ ಜಯ ಐಪಿಎಲ್ ನ ೧೫ನೇ ಪಂದ್ಯದಲ್ಲಿ ಆರ್ ಸಿ ಬಿ ಆರ್ ಆರ್ ವಿರುದ್ದ ಭರ್ಜರಿ ಗೆಲುವು ಸಾಧಿಸಿದೆ. ಟಾಸ್ ಗೆದ್ದ ಆರ್ ಆರ್ ಮೊದಲು ಬ್ಯಾಟ್ ಮಾಡಲು ನಿರ್ಧರಿಸಿತು. ಮೊದಲು ಬ್ಯಾಟ್ ಮಾಡಿದ ಆರ್ ಆರ್ ೨೦ ಓವರ್ ಗಳಲ್ಲಿ ೬ ವಿಕೆಟ್ ನಷ್ಟಕ್ಕೆ ೧೫೪ ರನ್ ಗಳ ಸಾಧಾರಣ ಮೊತ್ತ ಪೇರಿಸಿತು. ಚಾಹಲ್, ಸೈನಿ ಮತ್ತು ಉಡಾನ ಬೌಲಿಂಗ್ ದಾಳಿಗೆ ಆರ್ ಆರ್ ನ ಬ್ಯಾಟ್ಸಮನ್ ಗಳು ಅಲ್ಪ ಮೊತ್ತಕ್ಕೆ ಪೆವಿಲ್ಲಿಯನ್ ದಾರಿ ಹಿಡಿದರು. ಸ್ಮಿತ್, ಬಟ್ಲರ್ ಮತ್ತು ಸ್ಯಾಮ್ಸನ್ ವಿಕೆಟ್ ಹೋದ ತಕ್ಷಣ ಆರ್ ಆರ್ ರನ್ ರೇಟ್ ಕುಸಿಯಿತು. ಕೊನೆಗೆ ಆರ್ ಆರ್ ನ ನೆರವಿಗೆ ಬಂದಿದ್ದು ಲೊಮ್ರೊರ್ ಎಂಬ ಯುವ ಬ್ಯಾಟ್ಸಮನ್. ಲೊಮ್ರೊರ್ ೪೭ ರನ್ ಗಳಿಸಿದ್ದು ಬಿಟ್ಟರೆ, ತೆವಾಟಿಯ ಮತ್ತು ಆರ್ಚರ್ ತಂಡದ ಮೊತ್ತ ೧೫೦ ದಾಟಲು ಅನುವು ಮಾಡಿಕೊಟ್ಟರು. ಆರ್ ಸಿ ಬಿ ಪರ ಚಾಹಲ್ ೩ ವಿಕೆಟ್ ಗಳಿಸಿ ಮಿಂಚಿದರು. ೧೫೪ ರನ್ ಗಳ ಸುಲಭ ಟಾರ್ಗೆಟ್ ಅನ್ನು ಚೇಸ್ ಮಾಡಿದ ಆರ್ ಸಿ ಬಿ ಪರ ಪಡಿಕ್ಕಲ್ ಮತ್ತು ಫಿಂಚ್ ಒಳ್ಳೆ ಆರಂಭವನ್ನು ನೀಡಿದರಾದರು, ಫಿಂಚ್ ಬೇಗ ನಿರ್ಗಮಿಸಿದರು. ನಂತರ ಬಂದ ನಾಯಕ ಕೊಹ್ಲಿ ಪಡಿಕ್ಕಲ್ ಜೊತೆ ಒಳ್ಳೆಯ ಜೊತೆಯಾಟವನ್ನಾಡಿದರು ಮೊದಲ ಮೂರು ಪಂದ್ಯಗಳಲ್ಲಿ ಆಡದಿದ್ದಕ್ಕೆ ಇಂದು ಮುಯ್ಯಿ ತೀರಿಸಿಕೊಂಡರು ಕೊಹ್ಲಿ. ನಿಧಾನಗತಿಯಲ್ಲಿ ಆಡಿದರೂ ಕೂಡ, ಪಂದ್ಯ ಮುಗಿಯುವವರೆಗೂ ಕ್ರೀಸ್ ನಲ್ಲಿ ಔಟ್ ಆಗದೆ ಉಳಿದರು. ಪಡಿಕ್ಕಲ್ ಆರ್ ಸಿ ಬಿ ಯಾ ಕೀ ಪ್ಲೇಯರ್ ಅಂದರೆ ತಪ್ಪಾಗಲಾರದು. ಆಡಿರುವ ೪ ಪಂದ್ಯಗಳಲ್ಲಿ ಮೂರು ಅರ್ಧ ಶತಕ ಅಂದ್ರೆ ಸುಮ್ನೆ ಅಲ್ಲ. ಇವತ್ತಿನ ಪಂದ್ಯದಲ್ಲಿ ೪೫ ಎಸೆತಗಳಲ್ಲಿ ೬೩ ರನ್ ಗಳಿಸಿದ ಪಡಿಕ್ಕಲ್ ಇಂದು ಆರ್ ಸಿ ಬಿ ಯಾ ಗೆಲುವಿನ ಪ್ರಮುಖ ರುವಾರಿಗಳಲ್ಲಿ ಒಬ್ಬರು. ನಾಯಕ ಕೊಹ್ಲಿ ೫೩ ಎಸೆತಗಳಲ್ಲಿ ೭೨ ರನ್ ಗಳಿಸಿ ಔಟ್ ಆಗದೇ ಉಳಿದರು. ಕೊನೆಯಲ್ಲಿ ಎ ಬಿ ಡಿ ಮತ್ತು ಕೊಹ್ಲಿ ನಿರಾಯಾಸವಾಗಿ ಪಂದ್ಯವನ್ನು ತಮ್ಮದಾಗಿಸಿ ಕೊಂಡರು. ಆರ್ ಸಿ ಬಿ ಬ್ಯಾಟಿಂಗ್ ಮುಂದೆ ಆರ್ ಆರ್ ಬೌಲಿಂಗ್ ದಾಳಿ ಸಂಪೂರ್ಣ ವಿಫಲವಾಯಿತು. ಇನ್ನೂ ೫ ಬಾಲ್ ಬಾಕಿ ಇರುವಂತೆ ಆರ್ ಸಿ ಬಿ ೮ ವಿಕೆಟ್ ಗಳ ಭರ್ಜರಿ ಜಯ ಸಾಧಿಸಿತು. ಚಾಹಲ್ ಪ್ಲೇಯರ್ ಆಫ್ ದಿ ಮ್ಯಾಚ್ ಆದರು. ರಾಜಸ್ಥಾನ್ ರಾಯಲ್ಸ್ Vs ರಾಯಲ್ ಚಾಲೆಂಜರ್ಸ್ ಬೆಂಗಳೂರು IPL2020 Match15 RCBWON RCB RR ViratKohli SteveSmith RCBVsRR RajasthanRoyals RoyalChallengersBangalore ViratKohliVsSteveSmith RajasthanRoyalsVsRoyalChallengersBangalore SheikhZayedCricketStadium ಇದನ್ನೂ ಓದಿ: ಫ್ಲಿಪ್ ಕಾರ್ಟ್ ಜಾಹೀರಾತಿನಲ್ಲಿ ಡಬಲ್ ರೋಲ್ ನಲ್ಲಿ ಕಿಚ್ಚ ಸುದೀಪ್